cyanic-selkie/wikianc huggingface dataset:
Grå øyrev
Beskrivelse
Grå øyrev ligner grårev, men er mye mindre. Den skiller seg fra andre canider gjennom å ha en gråsprengt (grisslet) pelsoverflate, gulrøde tegninger fra skuldrene og opp på hver side av nakken, opp til baksidene av ørene (som er grå eller kremgule innvendig). Innslag av rødgult og kremgult i buken og nedover bena. Sort haletipp. Skallen skiller seg også fra andre nordamerikanske canider. Hodet er trekantet og har en spisst snuteparti. Ørene er middels store.
Hannen er litt større enn tispen. Kroppslengden varierer fra ca. 48 til 50 cm. Halen måler normalt ca. 11-29 cm. Skulderhøyden er omkring 12-15 cm og vekten ligger normalt på ca. 1-3 kg.
Utbredelse og habitat
Grå øyrev finnes kun på seks av Kanaløyene i California og langs ei 30-98 km lang kyststripa av California. Øyene er Santa Catalina Island, San Clemente, San Nicholas, San Miguel, Santa Cruz Island og Santa Rosa. Forskerne mener at dens forfedre må ha krysst dit på trevirke som fløt over mot øyene for omkring 10 000 år siden eller mer, den gang øyene fortsatt hang sammen som en stor landmasse.
Øyreven finnes i alle typer habitat på øyene. Dette inkluderer gressganger, krattskog, bakkeskråninger langs kyststripene, sanddyner, eikeskogem langs kysten, løvskog, barskog og elverbredder og myrområder langs kysten.
Atferd
Grå øyrev regnes som solitær og kan være aktiv døgnet rundt, selv om den helst er nattaktiv. Hannens territorium varierer i større grad med sesongen enn tispenes gjør. Det kan overlappe noen mot andre artsfrender. Revene markerer det med å urinere og legge fra seg og ekskrementer langs grenselinjene. Som gråreven er også øyreven en god treklatrer. De kommuniserer seg i mellom med høylytt bjeffing og andre varierte lyder, samt kroppsspråk og markeringer.
Arten er kjent for å være lærevillig, hengiven, leken og nysgjerrig. De frykter ikke mennesker, siden de aldri har vært jaktet på. Den kan imidlertid vise aggresjon med det samme den blir oppsøkt, men nysgjerrigheten tar som oftest raskt overhånd.
Matvaner
Grå øyrev er altetende. Dietten består for det meste av insekter, frukt og bær, men den spiser også hjortemus og fugler. Av og til også firfisler, amfibier, landlevende snegler og rester etter mennesker.
Reproduksjon
Grå øyrev er trolig en monogam art. Paringstiden er fra januar til april, avhengig av breddegrad. Tispene går drektige i 50-63 dager og føder i snitt 2-3 valper (1-5). Valpingen foregår i et egnet hi, som regel overtatt etter et annet dyr. Valpene, som fødes i mai-juni, veier omkring 100 gram når de blir født og er blinde. De dier mora i 7-9 uker og følger med foreldrene på jakt når det har blitt avvendt. Fra september av jakter de gjerne alene. Når de når kjønnsmoden alder omkring 10 måneder gamle forlater de foreldrene. Etter at de har passert året starter de gjerne å formere seg.
Underarter
I øyeblikket anerkjennes 6 underarter.
Status og trusler
Grå øyrev har stått på IUCNs rødliste siden 1990. Fram til 1996 ble den regnet som sjelden, men ikke truet. I 1996 fikk den status som lite bekymringsfull (LC). I 2004 ble den imidlertid omdefinert til kritisk truet (CR), fordi arten hadde hatt en tilbakegang i antall på hele 80% de siste årene. Arten er imidlertid ikke oppført av CITES.
Kongeørn, sykdom og hensynet til noen få andre arter på øyene utgjør den største trusselen for arten.
Wilses vei (Bærum)
Wilses vei er en vei på Jar i Bærum kommune. Veien er oppkalt etter fotografen Anders Beer Wilse som bodde her. Veien går fra Vollsveien til Ruglandveien. Tidligere het veien Svingen grunnet dens form som nettopp en sving.
Cold Roses
Cold Roses er Ryan Adams' sjette offisielle album. Det er gitt ut under navnet Ryan Adams and the Cardinals den 2. juli 2005. Albumet går mer tilbake til country i forhold til Adams' tidligere album.
NTT DoCoMo
NTT DoCoMo lanserte FOMA tredje generasjons mobiltelefoni (såkalt 3G) i markedet allerede i 2000, og har idag 37 millioner 3G-kunder i hjemmemarkedet. FOMA er basert på trådløs CDMA-teknologi. NTT DoCoMo er en teknologisk pioner innen mobilkommunikasjon. Selskapet er siden 1999 også stort innen i-mode mobiltelefoni i Japan. NTT DoCoMo arbeider tett sammen med utviklere og partnere for å perfeksjonere tilbudet av underholdning, spill og andre tjenester for privatkunder over mobil.
Peder Morset
Peder Morset (født 4. april 1887 i Selbu, henrettet 19. mai 1943 på Kristiansten festning i Trondheim) var lærer, motstandsmann og kurér i Selbu under annen verdenskrig.
Motstandskamp 1942–1943
Som lærer, lokal formann i Norges Lærerlag, og klokker opponerte Peder mot nazismen og okkupasjonen av Norge. I etterkant av læreraksjonen i 1942 ble han og andre lærere sendt på tvangsarbeid på Ørland i Sør-Trøndelag, våren 1942. Et opphold på Falstad fangeleir ved Skogn i Nord-Trøndelag, etterfulgte. Han og andre ble løslatt. I juni 1942 rådførte Peder seg med sønnene Oddmund og Tormod fordi Peder «hadde fått henstilling om å utføre et meget spesielt oppdrag i kampen mot fienden. De som spurte ham sto i direkte kontakt med de lovlige norske myndigheter i London», hevdet Per Hansson. «Det ble Tormod som fikk jobben med å transportere radiosendere fra svenskegrensen til Selbu og videre til Trondheim». Fra høsten 1942 gikk Peder og sønner inn i kurer-, etterretnings- og flyktningvirksomheten mellom Neadalen i Norge og Funäsdalen i Sverige. Gruppen «Sonderabteilung Lola» («Rinnan-banden»), tilknyttet Tysklands Sicherheitsdienst, skaffet informasjon som førte til at Tormod skulle arresteres.
Flukt, arrestasjon og henrettelse
Natta til 1. mars 1943 troppet Gestapo opp på Klegset gard med ordre om å arrestere Tormod Morset for illegal virksomhet og sabotasje. (Tormod greide å utgi seg for å være dreng på garden og overhørte Henry Rinnans telefonsamtale til Statspolitiet i Selbu der de ble beordret til «øyeblikkelig utrykning med fullt mannskap» for å foreta arrestasjoner på Klegset-gården. ) Gestapo forlot gården, og Morset-familien flyktet (før Statspolitiet unnagjorde den cirka tre kilometer lange reisen til gården).
Etter henrettelsen ble likene lagt i en massegrav ved Udduvollbrua. Denne ble åpnet, og likene identifisert etter krigen.
Peder Morset ble offisielt gravlagt 29. mai 1945 med asken til sønnen sin Oddmund på kirkegården i Selbu. De seks gjenlevende sønnene bar da kisten, og senere ble en bauta reist.
Familie
Han og ektefellen Marit var foreldre til Ola, Oddmund, Tormod, Einar, Reidar, Helge og Trond.
Henrik Morset var broren hans, og odelsgutt på Morset-gården i Selbu. I tillegg til disse to var det åtte jenter og to gutter i søskenflokken fra Morset. Foreldrene het Ole Henriksen Morset og Ingeborg Berntine Petersdatter Furan, og de var begge født i 1864.
Livssyn
Om tilknytningen til kristendom skrev Per Hansson om Morset at «Det eneste han nevnte mer enn én gang» til sine medfanger på Vollan-fengselet «var tornekronen som tyskerne hadde presset ned på hodet hans, og tvunget ham til å gå med i to døgn. Han skalv om munnen av sorg og smerte da han fortalte at de hadde brukt ham til å håne Kristi lidelse og død.»
Peder Morset var klokker i Selbu kirke.
Heder
Det var sønnen til Peder Morset, Helge Morset, som tok initiativ til folkehøgskolen i Selbu til minne om faren: Peder Morset folkehøgskole. Tomten fikk Peder Morset stiftelse gratis i gave av Selbu kommune.
Peder Morset har fått en isbre oppkalt etter seg, den heter Morsetbreen og ligger i Heimefrontfjella i Dronning Maud Land.
I 2013 satte Elisabeth Matheson opp forestillingen Snømørkt i Selbu kirke delvis basert på Per Hanssons bok.
Øre (innsjø)
Øre er en innsjø som ligger i Åseral kommune i Agder. Den er regulert som magasin for Håverstad kraftverk.
Shanghai Grand Hyatt
Shanghai Grand Hyatt er et hotell beliggende i 53. til 87. etasje i Jin Mao Tower i Pudong i Shanghai, Kina. Hotellet er verdens høyeste hotell regnet i antall meter over bakken. Skittentøyssjakten som går fra hotellet i toppen av tårnet ned til kjelleren er verdens lengste.
Linn Torp
Linn Torp (født 22. april 1977) er en norsk syklist som representerer Eidsvoll sykkelklubb. Hun ble norsk mester i fellesstart i 2006 og i 2009. Hun deltok for Norge under Sommer-OL 2004 og under VM i 2004 og i 2006. Som profesjonell sykler hun for Lotto-Belisol.
Trangdalsvatn
Trangdalsvatn (nordsamisk: Ávžejávri) er en innsjø i kommunene Kautokeino og Alta i Finnmark.
Ålesund sjukehus
Ålesund sjukehus holder til i en bygning som ligger på Åse i Ålesund kommune, 9 km øst for Ålesund sentrum. Sykehuset er organisert under helseforetaket Helse Midt-Norge. Bygget ble åpnet i 1971. Sykehuset ble kallet Fylkessykehuset i Ålesund og fra 1991 Sentralsykehuset i Møre og Romsdal.
Før det nåværende sykehuset ble bygget på 1970-tallet var Ålesund Sykehus i en eldre bygning i sentrum av Ålesund. Det såkalte gamlesykehuset holdt til i Borgundveien 43 i to bygg reist i 1894 og 1905, dette ble tatt ut av bruk som sykehus i 1971 og revet 1983.
Sykehuset tilbyr diagnostikk, behandling, rehabilitering og pleie for pasientene på Sunnmøre i Møre og Romsdal. I tillegg har sykehuset en rekke fylkesdekkende funksjoner.
Kjernevirksomheten til Ålesund sjukehus er pasientbehandling.
Avdelinger
Ålesund sjukehus har følgende avdelinger:
Mohave kraftverk
Mohave kraftverk (engelsk: Mohave Power Station) var inntil 2005 et varmekraftverk i Clark County delstaten Nevada i det vestlige USA. Anlegget lå sørøst for Las Vegas helt i sør i delstaten, nær grensen til California og Arizona, og ved Mojave nasjonalpark. Det hadde en installert produksjonskapasitet på inntil 1 580 – 1 636 MW, fordelt på 2 blokker av 790-818 MW hver. Kraftverket stod ferdig utbygd i 1971.
Brenseltypen var lav-bitumenøst kull. Utslippene var meget høye, mer enn 40.000 tonn SO2 årlig, og anslått godt over 20 millioner tonn CO2.
Anlegget ligger i Sonoraørkenen ved Colorado-elva i Clark County, ikke langt fra byen Laughlin. I 2009 ble det igangsatt demontering av kraftverket. Det er vedtatt at kullet som ble fraktet hit skal brukes i Navajo kullkraftverk som ligger over grensen i Arizona, og som har enda større kapasitet med 2 250 MW.
Friidrett under Sommer-OL 2004 – 20 kilometer kappgang menn
20 km gang, herrer ved Sommer-OL 2004 ble gjennomført i Athens gater med målgang på Athens olympiske stadion den 20. august.
Resultat
Avbrøt konkurransen: Alessandro Gandellini (Italia), Bernardo Segura (Mexico) og Yuki Yamazaki (Japan).
Diskvalifisert: Xavier Moreno (Ecuador), Jiri Malysa (Tsjekkia), Noe Hernandez (Mexico) og Robert Heffernan (Irland).
Skiveprolaps
Mellomvirvelskiven (skiven mellom virvlene i ryggen) består av en sterk fibrøs ring med et noe mykere innhold. Lumbalt skiveprolaps får man når indre del av mellomvirvelskiven (nucleus pulposus) presser seg ut gjennom en svekkelse i den ytre fibrøse ringen (anulus fibrosus). Hvis dette skjer bakover mot nervekanalen kan prolapset komprimere en nerve (nerverot) og gi utstrålende symptomer. Symptomene oppstår på grunn av mekanisk og kjemisk irritasjon av nerveroten. Denne prosessen er til en viss grad avhengig av alder og genetisk disposisjon og er vanligst i aldersgruppen 30 til 50 år.
Symptomer
Utstrålende smerte i ett ben er det vanligste symptomet, dette kalles ofte isjias. I tillegg foreligger det også ofte korsryggssmerter. Den kliniske tilstanden kalles nerverotaffeksjon eller radikulopati. Symptomene kommer ofte relativt akutt og kan gi sterke smerter nedover i benet i den akutte fasen. Det kan også utvikle seg nummenhet og prikninger i huden og lammelser i muskulaturen i benet. En sjelden gang kan pasienten også få akutt nummenhet i underlivet med vannlatningsproblemer (cauda equina syndrom, forkortet CES). Dette er et alvorlig symptom som må utredes og ev. opereres raskt, helst innen 24 timer.
Behandling
De fleste pasientene har kun smerter og opplever en gradvis bedring i løpet av de første dagene/ukene, men hvis tilstanden varer over 4-6 uker uten tegn til bedring bør pasienten henvises til vurdering for operasjon ved en ortopedisk eller nevrokirurgisk avdeling. Ved en ukomplisert nerverotaffeksjon med moderate smerter på grunn av prolaps vil det være aktuelt å ha en observasjonstid på 6-8 uker før man anbefaler operasjon. Valg av kirurgisk behandling vil være en prosess der beslutningen gjøres gjennom en god dialog mellom pasient og kirurg. Det er imidlertid godt dokumentert at resultatene etter operasjon er noe dårligere dersom symptomvarigheten er over 8–10 mnd. før man blir operert. Operasjonen gjøres i dag på de fleste ryggkirurgiske avdelinger som en såkalt mikrodiskektomi der kirurgen opererer gjennom et mikroskop og prolapset fjernes med kirurgiske instrumenter. Operasjonen kan gjøres som en dagkirurgisk operasjon der pasienten reiser hjem samme dag.
Prognose ved kirurgi
Resultatene med hensyn på smerte er gode med en suksess rate (sannsynlighet for helt bra eller mye bedre) på ca. 70 %. Resultatene er også gode hos eldre pasienter over 65 år. Operasjonen anses som en sikker operasjon med risiko for alvorlige komplikasjoner på under 1 %. Nerveskader kan i sjeldne tilfeller forekomme, men er da som regel av forbigående natur. Skade på hinnen som omgir nerverøttene (dura) kan også forekomme og medfører da gjerne noe forlengelse av inngrepet og pasienten må vente 2-4 dager med å stå opp. Sårinfeksjon er sjelden, ca. 1 %. Det er viktig å være oppmerksom på at alle kirurgiske inngrep innebærer en viss risiko, og risikoen øker gjerne med tiltagende alder og ved operasjoner oi områder man er operert tidligere.
Hans Thomas Lange Schaanning
Hans Thomas Lange Schaanning (født 2. mars 1878, død 5. mars 1956), var en kjent norsk ornitolog, konservator, grensevokter og pionér.
Han var fra Kristiania men kom i 1899 til Pasvik i Finnmark. Han var sønn av overingeniør Peder Schaanning (1843–1898) og Agnes Helene Salvesen (1848–1934). Han slo seg ned i Pasvik, der han bygde og bodde fra 1907 til 1912 i Noatun-hytta. Han giftet seg i 1902 for første gang med Elsa Fiina Rautiola, også kalt for «Elsalil» (1886-1907), da knapt 16 år gammel, som kom fra de finske bureiserne på russiske Pasvik. De fikk tre barn, men Elsa døde kun 21 år gammel. Schaanning flyttet da over til norsk side og bygde gården Noatun. I sorg over sin unge døde kone reiste Schaanning en minnestein over henne. Opprinnelig sto steinen på Vaarlamasaari på russisk side av grensen, men Steinar Wikan fikk flyttet over steinen til Noatun i 1973 hvor den står fortsatt.
På en reise sørpå møtte Schaanning Hedevig Lysholm Schjelderup (1888–1973) som han giftet seg med i 1909. Hun var av den danske Schjelderup (slekt). De bodde i Pasvik fram til 1911 da de flyttet sørover. De fikk fem barn.
Sammen med kompisen, utforskeren og pionéren Johan Koren (1879-1919) reiste Schaanning høsten 1900 til Pasvik. De levde som jegerer og samlet inn fugler og egg for salg til museum i inn- og utland. De overvintret også på Novaja Semlja 1902-1903, hyret av Kristian Birkelands nordlysekspedisjon.
Schaanning virket fra 1918 til 1948 som konservator ved Stavanger museum. Han var glødende opptatt av ornitologi, men uten formell utdannelse i faget, likevel er han regnet som en av de store fagmenn innen dette feltet av zoologien. Han var høyt profilert som feltforsker, og hans faunaoversikter er tidvis fortsatt benyttet. Han stiftet Norsk Ornithologisk Forening (NOF) i 1921 og var redaktør for foreningens tidsskrift, Norsk Ornithologisk Tidsskrift, som kom ut første gang i 1921 og endte sin tilværelse med siste utgivelse i 1935.
Mars (sjokolade)
Mars er en sjokolade av britisk opphav. Den ble lansert i 1932 i byen Slough. Sjokoladen består blant annet av nougat og er overtrukket med karamell og melkesjokolade.
Mars blir produsert av Mars Incorporated og finnes også som iskrem. I Skottland er frityrstekt Mars en moderne spesialitet.
Elisabeth Bjørnson
Elisabeth Bjørnson (født 4. november 1948) er en norsk oversetter.
For sine oversettelser er hun belønnet med Riksmålsforbundets barne- og ungdomsbokpris (1997) og Kultur- og kirkedepartementets oversetterpris for barne- og ungdomslitteratur 2001.
John Fairfax
John Fairfax (født 24. oktober 1804, død 16. juni 1877) var en australsk journalist og aviseier. Han kjøpte Australias mest ansette avis, Sydney Morning Herald i 1838. Så gikk han videre og overtok andre aviser, til han ble en av sin tids mest vellykkede utgivere og grunnlegger av den mest langlivede gruppe familieeide aviser i Australia.
John Fairfax-gruppen ble børsnotert i 1956, men det er alltid familiemedlemmene som har hatt aksjemajoriteten. Gruppen har ekspandert til ukeblader, fjernsyns-studioer og radiostasjoner over hele Australia, og har kjøpt seg inn i telekommunikasjoner og eiendommer.
Den ubrutte rekken med suksesser viste seg umulig å opprettholde i 1987 da Warwick Fairfax ble trukket inn i gruppen i en alder av 26 år. Tre år senere hadde gruppen tapt 73,5 millioner australske dollar, og mesteparten av styret trakk seg ut. Den uheldige Warwick Fairfax forlot gruppen i 1991.
Jødestjerne
Jødestjerne er det vanlige navnet på den gule davidsstjernen som jøder ble tvunget av nasjonalsosialistene til å bære i Tyskland og de fleste områdene som var okkupert av Tyskland under andre verdenskrig. Joseph Goebbels lanserte ideen i et notat i mai 1938, og Reinhard Heydrich tok opp tråden høsten 1938 etter krystallnatten. I det okkuperte Polen innførte lokale tyske administratorer jødestjerner i noen områder. Først i byen Włocławek i oktober 1939. I november 1939 ga Hans Frank ordre om at jøder over 10 år i Generalguvernementet skulle bære et hvitt armbind med davidsstjernen i blått. Etter invasjonen av Sovjetunionen i juni 1941 ble forskjellige merker brukt i de besatte områdene. Reinhard Heydrich ga 1. september 1941 ordre om at alle jøder over 6 år i selve Tyskland, i Alsace, Riksprotektoratet og Warthegau måtte bære jødestjernen utenpå klærne til enhver tid på offentlige steder. «Jøde» på tysk (Jude) eller det lokale språket skulle være skrevet inne i stjernen. I 1942 ble det innført i Nederland, Belgia og det okkuperte Frankrike - merkingen styrket sympatien med jødene blant majoritetsbefolkningen. Motstand i statsapparatet førte til at det aldri ble innført i Vichy-Frankrike. I Norge og Danmark under tysk okkupasjon ble ikke jødestjerne innført. I det fascistiske Kroatia ble en gul firkant brukt i stedet, med bokstaven Ž (av kroatisk židov = jøde). Romania innførte jødestjernen i Bessarabia og Bukovina etter erobringene av disse områdene. I Ungarn var det motstand mot jødestjernen som først ble innført etter den tyske okkupasjonen våren 1944.
Jødestjerne ble tatt i bruk i områder under islamsk styre på 700-tallet. Under kalifene var ikke jødestjernen nødvendigvis et straffetiltak, men det var også for å vise at jødene tilhørte en beskyttet religion (dhimmi). Paven (etter det fjerde laterankonsilet, 1215) og de kristne kongene i Europa innførte i middelalderen påbud om at jøder og muslimer skulle bære merker som skilte dem fra den kristne befolkningen. England var først ute med å iverksette kravet (1218), deretter den kristne delen av Spania (1219), Frankrike (1234), italienske områder i 1257 og Ungarn i 1279. Bestemmelsene fra det fjerde laterankonsilet påbød spesielle klær for jøder og muslimer uten å konkretisere dette nærmere. Noen land innførte krav om spesielle hodeplagg, sko eller spesielt yttertøy. Etter hvert innførte alle land som anerkjente paven et form for tøystykke som kjennemerke for jødene. Påbud om å bære spesielle merker ble oftest innført samtidig med andre tiltak for å skille jøder fra resten av befolkningen. Merkene brukt i middelalderen var sjelden i form av davidsstjernen. Disse merkene forsvant i forbindelse med den franske revolusjonen og i forbindelse med jødenes frigjøring på 1800-tallet.
Robin Hull
Robin Hull (født 16. august 1974 i Helsingfors) er en finsk tidligere profesjonell snookerspiller. Han har finsk mor og engelsk far og vokste opp i London, han var lenge den eneste profesjonelle nordiske spilleren innen snooker.
Hull kvalifiserte seg en gang til verdensmesterskapet i snooker etter å ha slått Steve Davis i siste kvalifiseringsrunde i 2002. Han tapte imidlertid i første runde mot Graeme Dott med 6–10. De beste resultatene for Hull er kvartfinale i Welsh Open 2003 og Malta Cup 2006.
En potensielt dødelig virusinfeksjon gjorde at Hull gikk glipp av store deler av 2003/2004 sesongen. Han var også nødt til å trekke seg fra kvalifiseringen til verdensmesterskapet i 2007 på grunn av ujevn hjerterytme, som sannsynligvis hadde sammenheng med hans tidligere sykdom. Etter et lignende problem i 2008 annonserte han at han la opp som profesjonell snookerspiller.
Jon Masalin
Jon Masalin (født 29. januar 1986) er en finsk fotballtrener og tidligere fotballspiller som er keepertrener for den norske klubben Fredrikstad Fotballklubb.
Han kom til Ham-Kam fra Notodden som bosmanspiller og skrev under på en treårskontrakt den 17. desember 2007. Før sesongstart 2010 ble han klar for Fredrikstad.
Masalin har tidligere spilt for de finske klubbene FC Hämeenlinna og FC Jokerit samt at han har vært en del av ungdomsavdelingene til både nederlandske SC Heerenveen og engelske Aston Villa. Maselin har også flere kamper for finske aldersbestemte ungdomslandslag og har prøvespilt for både Landskrona BoIS og FC København.
Han fikk sin første kamp fra start for Hamarkameratene mot Rosenborg den 9. juli 2008 etter at førstemålvakt Ivar Rønningen sonet karantene, en kamp som for øvrig endte med seier. I begynnelsen av juni 2009 ble Masalin tatt med på det finske U21–landslaget til spill under Europamesterskapet for U–21 i Sverige.
Skoleskytingen i West Nickel Mines
Drapsmannen Charles Carl Roberts (1973-2006) var en melkebilsjåfør som tok sitt eget liv etter skoleskytingen.
Volkswagen Vento
Volkswagen Vento er en kompaktbil fra tyske Volkswagen som ble introdusert og produsert i 2010.
Alexandre Girard-Bille
Alexandre Girard-Bille (født 1899, død mai 1961) var en sveitsisk kombinertløper.
Nupen
Nupen er et sted ved Bremnes i Kvæfjord kommune, like ved kommunegrensa til Harstad.
Nupen er egentlig navnet på åsen over Bremnes. Åsen er 412 moh. I dagligtale brukes navnet Nupen om området ved fylkesvei 1 og ved fjæra, dit mange drar for å betrakte midnattssola. Tidligere var det en kiosk på stedet, og i forbindelse med oppgradering av veien på 80-tallet ble det anlagt en rasteplass med benker, toalett og informasjonsskilt der.
Fra Nupen ser man over Kasfjorden til fjellet Elgen og Indre Elgsnes, til Grøtavær, Andøya og Gapøya, og ut mot Norskehavet helt til horisonten i nord.
Nupen ble kåret til Norges mest romantiske sted i 2009 av reisemagasinet Reiser og Ferie.
Balaena
Balaena kan vise til:
Hedmark sykepleierhøgskole
Hedmark sykepleierhøgskole var en høgskole for sykepleierutdanning, etablert i Elverum i 1927 under navnet Røde Kors sykepleieskole, Hedmark fylkessykehus. Skolen ble i 1994 fusjonert inn i Høgskolen i Hedmark.
Overlege Halfdan Lund ved Hedmark fylkessykehus på Elverum, så tidlig at det var viktig for et moderne sykehus å ha dyktige utdannede sykepleiere. Han gjorde en henvendelse til Norges Røde Kors og i 1923 ble det inngått en avtale mellom Hedmark fylke og Norges Røde Kors der organisasjonen fikk rett og plikt til å holde sykehuset med et tilstrekkelig antall sykepleiersker. I januar 1927 var skolen et faktum og utdanningen holdt til på sykehuset. I 1957 fikk skolen egne lokaler rett ved siden av sykehuset. I disse lokalene holdes utdanningen fortsatt, men det er planer om å flytte inn i nye tidsriktige lokaler på Terningen Arena i 2010. Skolen hadde navnet Hedmark Fylkes Sykepleierskole fra 1960 til 1980, og deretter Hedmark sykepleierhøgskole.
Preben Kristensen
Eksterne lenker
Bilder
Langvatnet (Gildeskål)
Langvatnet (pitesamisk: Guddumjávvre, lulesamisk: Gåddumjávrre) er en innsjø i Gildeskål kommune i Nordland. Den er regulert som magasin for Sundsfjord kraftverk.
New Zealand Police
New Zealand Police er politiet på New Zealand, etablert i 1842 og organisert som en statlig etat ledet av en politikommissær som rapporterer til en politiminister.
Etaten er inndelt i tolv distrikter med over 400 politistasjoner. Den har 11 413 ansatte (2008), herunder 8 453 polititjenestemenn og 2 960 sivilt ansatte.
Newzealandske polititjenestemenn bærer normalt ikke skytevåpen, med unntak av visse spesialavdelinger slik som Armed Offenders Squad. Mange politibiler våpen tilgjengelig nedlåst.
Harpe
Harpen er et flerstrenget musikkinstrument, der strengene er plassert loddrett mot klangbunnen og spent inn i en ramme. Det er blant de eldste kjente instrumenter i historien, og var i bruk allerede 3000 før Kristus i blant annet Egypt og Mesopotamia.
Harper av mer moderne slag er i hvert fall kjent siden middelalderen. De tidlige harpene hadde bare durtoner. Om det var nødvendig med halvtoner, kunne man stemme om en streng eller flere. Fra 1500-tallet ble harper med to strengerader vanlig. De ble imidlertid regnet som mer vanskelige å spille på. Men så fant man på å koble klaffene til pedaler, slik at man skifter tonehøyde på strengene med føttene, og på den måten forandrer en streng fra for eksempel g til giss eller gess. Slik er moderne konsertharper.
Det finnes harper i mange størrelser og registre. Den moderne konsertharpen som brukes i symfoniorkester har 47 strenger og syv pedaler som brukes til å stemme strengene en halv tone opp eller ned. Folkemusikk-harper er gjerne mindre og har normalt mellom 26 og 38 strenger.
William Henry, hertug av Gloucester og Edinburgh
William Henry, hertug av Gloucester og Edinburgh (født 14. november 1743, død 24. august 1805) var et medlem av den britiske kongefamilien, barnebarn av Georg II og en yngre bror av Georg III.
Han var ridder av Hosebåndsordenen.
John Russell
John Russell er navnet til flere personer:
Anders Frihagen
Anders Rasmus Frihagen (født 28. januar 1892 i Åheim, død 5. april 1979 i Oslo) var en norsk politiker og bankmann. Han var medlem i Nygaardsvoldregjeringen med post som handelsminister 1939–1940, minister uten portefølje i Stockholm 1940–1942, handelsminister i London 1942 og forsynings- og gjenreisningsminister i London 1942–1945.
Frihagen vokste opp i Åheim på Sunnmøre. Han tok examen artium som privatist 1913 og eksamen ved Volda lærerskole året etter. 1914–15 var han lærer ved Volda mellomskole og gymnas, og etter befalskurs ble han 1917 vernepliktig premierløytnant i Hærens Flyvevesen. Etter det startet han på jusstudiet ved universitetet i Kristiania og ble cand.jur. i 1922. 1928 hadde han studieopphold ved banker i Frankrike og Storbritannia.
Gyöngyös
Gyöngyös (kroatisk Đunđuš) er en by nord i Ungarn. Byen tilhører fylket Heves og har 32 640 innbyggere pr. jan. 2011. Byen ligger 80 km øst for Budapest, ved foten av Sárhegy og Mátra. Det ligger flere fabrikker for matproduksjon i byen, inkludert melk og pølser. Det finnes også et naturhistorisk museum, en landbrukshøyskole, og flere vingårder, som benytter sidene av Sárhegy til å dyrke vindruer.
Holsteinische Schweiz
Holsteinische Schweiz («Holsteinske Sveits») er et landskap i delstaten Schleswig-Holstein i Tyskland. Området ligger mellom Kiel og Lübeck, og utgjør mesteparten av halvøya Wagrien. Området ble dannet under nedsmeltingen av innlandsisen etter siste istid, og det bølgende landskapet domineres av lave åser, skoger og innsjøer. Bungsberg er med 168 meter det høyeste punktet i Schleswig-Holstein. De største byene er Plön, Malente og Eutin.
Tor Olav Trøim
Tor Olav Trøim (født 4. mars 1963) er en norsk næringslivsleder. Han er utdannet sivilingeniør innen marinteknikk fra Norges tekniske høyskole.
Han er kjent som industrimagnat John Fredriksens høyre hånd. Trøim er oppvokst i Sandefjord, der han gikk på skole med investoren Øystein Stray Spetalen.
Trøim har hatt nøkkelstillinger i en rekke av selskapene der Fredriksen har store investeringer. I tankrederiet Frontline har Trøim siden 1997 vært nestkommanderende etter Fredriksen og nestleder i styret. Han er også styreleder i inkassoselskapet Aktiv Kapital, samt styremedlem i riggselskapet Seadrill, oppdrettsselskapet Marine Harvest og LNG rederiet Golar LNG. Gjennom investeringsselskapet Drew Investments er han medeier i selskaper han er involvert i. Trøim kjøpte seg i 2010 opp til 65 % eierskap i Vålerenga Fotball.
Trøim var administrerende direktør i selskapet DNO fra 1992 til 1995. På denne tiden fungerte DNO som Torstein Hagens investeringsselskap. Trøim måtte gå på dagen etter å ha påført selskapet et tap på 34,5 millioner kroner etter risikofylte investeringer i utenlandske aksjer uten at styret var informert. Før dette var han porteføljeforvalter i Storebrand.
Trøim forlovet seg med Celina Midelfart i 2009. Han har tidligere vært gift med Merete Haugli.
Bjørkedalsvatnet
Bjørkedalsvatnet er en innsjø i Volda kommune i Møre og Romsdal.
Gregorio Lazzarini
Gregorio Lazzarini (født i 1655 i Venezia, død 10. november 1730 i Villabona) var en maler fra Italia.
Han er egentlig bare kjent for å være lærer til Giovanni Battista Tiepolo.
Vanlig narsissflue
Vanlig narsissflue (Merodon equestris) er en stor flue som tilhører familien blomsterfluene.
Den er ikke blant de vanligste blomsterflueartene i Norge om sommeren, men arten er under spredning og vil formodentlig bli vanligere i Norge. Den finnes langs kysten i Sør-Norge, foreløpig funnet nord til Møre. Arten kan gjøre skade på blomsterløker.
Utseende
En middelsstor til stor (14–16 mm), svært tettbygd, tett hårete blomsterflue, påfallende kraftig. Den finnes i flere fargevarianter som etterligner ulike humler. Vanlige fargevarianter er blant andre: hele kroppen gulhåret; thorax gul i fremre del, svart i bakre, bakkroppen svart i fremre del, gul i bakre; eller hele kroppen svarthåret bortsett fra bakkroppsspissen som er gulhåret. Flere av fargevariantene har fått egne navn. Fasettøynene er fint hårete og møtes i midten hos hannen, men ikke hos hunnen. Ansiktet er ganske flatt, bestøvet på sidene, blankt svart i midten. Antennene er korte og mørke, antennebørsten naken. Thorax er nesten kvadratisk med rundede hjørner. Beina er helt svarte, påfallende korte og kraftige. Baklårene er fortykkede, bakleggene krumme og kraftige med en kul på innsiden litt før spissen, spissen med en kraftig, innoverrettet tagg. Vingene er glassklare med brune årer.
Levevis
Larven utvikler seg i blomsterløker, særlig av narsisser (Narcissus spp.) men også av ulike slags liljer. Arten ser ikke ut til å gå på noen viltvoksende planter i Norge så den er neppe opprinnelig hjemmehørende her, dette støttes av at det ikke kjennes gamle (før 1900) funn av den fra Skandinavia. Arten kan gjøre en del skade i hager ved at de angrepne løkene gjerne råtner. De voksne fluene flyr i mai-august, men de virker forholdsvis tunge og trege og flyr lite. Hunnene legger egg ved rothalsen av næringsplantene.
Utbredelse
Arten stammer trolig fra middelhavsområdet, men er i dag spredt til store områder, sannsynligvis på grunn av handel med blomsterløker. Den finnes over mesteparten av den palearktiske sone, i Nord-Amerika og på New Zealand. I Norge er den funnet langs kysten nord til Møre.
Almåsgrønningen
Almåsgrønningen er en innsjø i Høylandet kommune i Trøndelag. Gjennom Nordåa forbindes den med Storgrønningen og Orsgrønningen. Nordåa renner ut i Grungstadvatnet (12 moh.). Vassdraget fortsetter i elva Eida til Eidsvatnet (Trøndelag) (5 moh.) og videre i elva Bjøra, som renner ut i Namsen ved Rodum i Overhalla.
Giovanni Domenico Tiepolo
Giovanni Domenico Tiepolo, også Giandomenico Tiepolo (født 30. august 1727, død 3. mars 1804), var en italiensk kunstner, sønn av Giovanni Battista Tiepolo og bror av Lorenzo Tiepolo.
Brød og sirkus (TV-program)
Brød og sirkus er et norsk debattprogram med Knut Olsen som ble sendt direkte på NRK2 fra 2002 til 2006. Programmet ble som oftest sendt fra Studentersamfundet i Trondhjem og hadde en såkalt «folkemøtestil», der ulike tema innen samfunn og politikk ble diskutert. Flere relevante debattanter deltok og et stort publikum var til stede. Hvert program inneholdt også et underholdningsinnslag, som oftest ble fremført av studenter. Programmet gikk på lørdagskvelder den første tiden, men ble fra høsten 2004 sendt på onsdager.
Programmet fikk tittelen Brød og sirkus først i 2003. Den første debatten ble sendt høsten 2002 og var den eneste det året. Det andre programmet gikk ikke før september 2003. Programmet ble sendt ca. en gang i måneden.
Liste over øyer i Sverige
Dette er en liste over øyer i Sverige. Sverige har nesten 270 000 øyer, hvorav 38 % er havsøyer og 62 % er innlandsøyer. Pr. 2013 var 984 av disse befolket. Denne listen inkluderer de 50 største, etter areal, med statistikk fra 2014.
I 2014 offentliggjorde Statistiska centralbyrån ny statistikk der en øy, slik som tidligere, ble definert som «et landområde omgitt av vann». I den statistikken gjorde man ikke unntak for områder som har blitt kunstig skilt fra fastland, og derfor tradisjonelt ikke har blitt oppfattet som øyer. Södertörn (som er adskilt fra fastland ved utgravde Södertälje kanal) blir derfor ansett som Sveriges tredje største øy, etter Gotland og Öland.
Hilda Sehested
Hilda Sehested (1858–1936) var en dansk pianist og komponist.
Sikhisme
Sikhisme [si:kisme] (av sanskrit shikshya, hindi sikh: elev, disippel ), er et religionssamfunn som ble stiftet i Punjab i India på 1500-tallet av Guru Nának (1469–1539) og konsolidert under hans ni etterfølgere som kalles guruer (lærere).
Hilda Sehested
Liv og virke
Sehested var datter av arkeologen Niels Frederik Bernhard Sehested og Charlotte Christine Linde (1819–94). Fra 1873 fikk hun pianoundervisning av Christian Horneman i København og fra 1883 av pianisten og musikkpedagogen Louise Aglaé Massart. Fra 1886 studerte hun musikkteori og komposisjon hos Orla Rosenhoff, og fortsatte med enkelte avbrudd å studere med ham fram til hans død i 1905.
De første komposisjonene kom i 1890-årene og var skrevet i en romantisk stil. Av disse ble bl.a. Fantasistykker (1891) og Sonate for Pianoforte (1896) utgitt. Etter morens død flyttet hun med sin søster, historikeren Thyra Sehested, til København.
Sikhisme
Bakgrunn
Sikhenes religiøse lære oppstod i et nordindisk bhakti-miljø, som forkastet hinduismens ritualer og kastesystemer og i stedet la vekt på yoga, et indre liv preget av mystikk og forestillingen om en enhetlig, altomfattende guddom. Sikhismen deler grunnleggende trekk med hinduismen, for eksempel læren om karma og gjenfødsel.
Hilda Sehested
Liv og virke
Etter at forloveden, arkeologen Henry Petersen, døde i 1896, kort tid før bryllupet skulle stått, ble hun så rystet at hun en periode la ned sitt musikalske virke og arbeidet som sykepleier. I 1899 fullførte hun et privat orgelstudium hos organisten ved Frederikskirken, Ludvig Birkedal-Barfod, men fikk ingen fast ansettelse som organist. Hun konsentrerte seg i stadig større grad om komposisjon, blant annet kom en klaversonate og et intermezzo for klavertrio (1904), Suite for cornet i B og klaver (1905) og det sjuende liederheftet, som dels ble oppført av William Michelsen.
I 1911 var hun med å grunnlegge Østerbro Kammermusikforening, og var i flere år foreningens leder. Operaen Agnete og Havmanden etter en libretto av Sophus Michaëlis var planlagt oppført ved Det Kongelige Teater i 1914, men oppføringen ble innstilt som følge av krigen i Europa. Derimot oppførte Peder Gram i 1916 med hell en strykerversjon av Suite for cornet i B, Miniaturer for Orkester og en Rhapsodi. Omtrent på samme tid fullførte hun Kvartet i G og strykekvintetten Ensomme Hyrdedrømme. Morceau pathétique for trekkbasun og orkester ble trykt i Paris. I sine sene verk ble hun mer influert av Claude Debussys impresjonisme.
Villa Grande
Villa Grande er en eiendom og et herskapshus på Bygdøy i Oslo. Villaen ble påbegynt i 1917. Under andre verdenskrig tok Quisling stedet i bruk som bolig under navnet Gimle. Villa Grande huser i dag Senter for studier av Holocaust og livssynsminoriteter (Holocaustsenteret).
Hilda Sehested
Liv og virke
Av hennes tretten søsken ble brødrene Hannibal og Knud kjente politikere og søsteren Thyra ble en kjent historiker.
Sikhisme
Lære
Nának forfattet et stort antall hymner som er samlet i sikhenes hellige bok, Adi Granth. I disse hymnene fremsettes sikhismens grunnleggende lære. Målet for det religiøse liv er forening med Gud som er én, evig, allvitende og allmektig. Gud er å finne i det enkelte menneskets sjel, men foreningen er likevel bare mulig ved en nådeshandling fra Guds side, for mennesket er dominert av begjær, egoisme og uvitenhet. Når mennesket frelses, frigjøres det fra gjenfødsel og oppnår en tilstand av evig og uendelig lykke.
Villa Grande
Historie
Huset ble påbegynt i 1917 etter tegninger av arkitektene Christian Morgenstierne og Arne Eide for Sam Eyde, grunnleggeren av Norsk Hydro. Eyde solgte prosjektet etter mindre enn ett år. Det ufullførte huset skiftet eier flere ganger, og ble til slutt overtatt av staten.
Sikhisme
Lære
Sikhenes livsførsel er vanligvis preget av de fem k'er: kirpan (å bære sverd), kangha (kam), kara (stålarmbånd), kacch (en type bukser), og kes (ikke å klippe håret). Dette er imidlertid ikke absolutte krav, og unntak forekommer. Sikhene avstår fra alkohol og tobakk, men har ellers ingen spesielle matforskrifter, selv om flere sikher frastår fra å spise kjøtt, på grunn av læren om reinkarnasjon.
Villa Grande
Historie
I 1941 ble det ferdigbygget, og innredet som bolig for Maria og Vidkun Quisling, lederen i det nasjonalistiske fascistpartiet Nasjonal Samling (NS) som samarbeidet med de tyske okkupantene under krigen. I denne perioden ble villaen kalt «Gimle».
Sikhisme
Guru Granth Sahib
Sikhenes hellige bok Adi Granth, med ærestittelen Sri Guru Granth Sahib, ble systematisert i 1604 av den femte guruen Guru Arjan Dev Ji. Boken inneholder tekster som brukes daglig, og tekster som brukes ved de fleste livsfasemarkeringene. Guru Granth Sahib er poetisk i formen. Boken er vesentlig under bryllups-, navne- og innvielsesseremonier, og for sikhenes gudsdyrkelse.
Vis meg ditt kjøleskap
Vis meg ditt kjøleskap er en matrelatert portrettserie med Guri Heftye som gikk på NRK i 1996. Konseptet gikk ut på at Heftye og kokken Ole Martin Alfsen overrasket norske kjendiser ved å komme hjem til dem for så å lage en matrett ut av hva vedkommende måtte ha i kjøleskapet. Mens Alfsen lagde mat forsøkte Heftye å få i gang en uformell samtale. Programmet gikk på fredager.
Villa Grande
Historie
Quisling, som samlet på antikviteter, fylte hjemmet med verdifulle gjenstander blant annet hentet fra Slottet og arresterte jøder.
Vis meg ditt kjøleskap
Premieren ble sett av 556 000.
Villa Grande
Historie
Paret bodde i «fører-residensen» fram til Quisling ble arrestert våren 1945. Villa Grande ble i en kort periode nevnt som nasjonalt veteran-senter, frem til Holocaustsenteret meldte sin interesse.
Sikhisme
Gurdwara
Sikhenes gudshus, gurdwara, «guruenes hjem», er i likhet med moskéer først og fremst forsamlingshus, men må alltid inneholde et eksemplar av Adi Granth. På taket skal sikhenes gule flagg være heist. Menn og kvinner deltar sammen i gudstjenesten, som består i lesning eller sang av hymner fra Adi Granth.
Vis meg ditt kjøleskap
Programmet ble tildelt Gullruten for beste underholdningsprogram i 1996.
Sikhisme
Gurdwara
Sikhene har religiøse fester, for eksempel feiring av Nánaks og Gobind Singhs fødselsdager. Feiringene består ofte av prosesjoner og høytlesning fra Adi Granth.
Vis meg ditt kjøleskap
Ny versjon
Serien gjenoppstod på TV3 i 2012, med Mia Gundersen som programleder, men den versjonen ble ikke noen suksess.
Sikhisme
Historie
Sikhismen ble under Nának og de ni etterfølgende guruene (til 1708) utviklet til en stor religiøs bevegelse med sentrum i Punjab. Under den fjerde guru, Ram Das (aktiv 1574–1581), ble Amritsar («nektardammen») grunnlagt. Den femte guru, Arjun (1563–1606), påbegynte byggingen av Det gylne tempel i Amritsar som med det ble sikhenes hellige by.
Under trykket fra muslimske herskere ble sikhene etter hvert organisert militært i et krigersamfunn (khalsa). Denne utviklingen begynte under den 6. guru (Har Gobind, død 1645) og ble fullført under den 10. (og siste) guru (Gobindh Singh, død 1708). Medlemmene av krigersamfunnet ble pålagt å bære fem kjennetegn: uklippet hår og skjegg, skjult under en turban; en kam; et armbånd av stål; et sverd; en kortbukse. De skulle også bære tilnavnet Singh, som betyr «løve».
Sikhene førte stadig kamp mot Mogul-styret i Delhi. Under Ranjit Singh (1780–1839) grunnla de et eget rike med sentrum i Lahore. I 1849 ble de slått av britene, og riket innlemmet i Britisk India. Sikhene forble lojale mot det britiske styret under det store oppgjøret i 1857, og kom derfor til å spille en viktig rolle i hæren, politiet og administrasjonen. De beholdt slike posisjoner også etter Indias frigjøring i 1947. Frigjøringen innebar imidlertid en deling av Punjab mellom India og Pakistan, og 2,5 millioner sikher flyktet til den indiske delen av Punjab. Der gjorde de sine interesser sterkt gjeldende i politiske kamper. I 1966 ble Punjab delt i et hindudominert Haryana og et sikhdominert Punjab, med panjabi og sikhenes eget skriftspråk gurumukhi som offisielt språk.
Fra 1980-årene har deler av sikhbefolkningen i Punjab kjempet for løsrivelse fra India og opprettelse av en egen sikhstat, Khalistan. Denne kampen har ført til flere blodige oppgjør med den indiske statsmakten, se India.
Sikhenes 10 guruer
Det var 10 sikh-guruer fra 1539 til 1708:
Plön
Plön (dansk: Pløn) er en by i Kreis Plön i delstaten Schleswig-Holstein i Tyskland. Byen ligger ved Großer Plöner See. Den fikk byrettigheter i 1236.
Villa Grande
Quislings førerbunker
Quislings bunker ligger under Villa Grande og ble bygget under krigen for å beskytte politikeren mot bombeangrep og fungere som sykestue. Bunkeren har inngang fra kjelleren i Villa Grande og en «hemmelig» nødutgang på baksiden av bygget ut mot hagen. Bunkeren stod ferdig i 1943, er 67 m², har en 4 meter tykk betongkappe over seg og 2,4 meter tykke vegger av betong. I bunkeren var det blant annet installert moderne elektrisk anlegg, matforråd, kjøleanordninger og eget kontorrom med både utgående og interne telefonlinjer.
Plön
Sentralt i byen ligger Schloss Plön, et av de største slottene i Schleswig-Holstein. Det var fra 1622 til 1761 residens for hertugen av Schleswig-Holstein-Plön.
Villa Grande
Quislings førerbunker
Bunkeren ble stengt i mai 1945, og forfalt frem til den ble pusset opp og åpnet for publikum i 2014. .
Etter krigen
Etter frigjøringen 8. mai 1945 ble Villa Grande tatt i bruk til samfunnsgavnlige formål, blant annet for å avnazifisere stedet etter Quisling.
Da Maria Quisling var blitt kastet ut, overtok øverstkommanderende allierte militærmyndighet i Norge, general Andrew Thorne, sammen med sin stab Villa Grande som hovedkvarter fra 22. mai og holdt til der inntil han 31. oktober dro tilbake til Storbritannia. Kong Haakon ble invitert på middag til Villa Grande allerede 16. juni samme år, bare ni dager etter at han vendte tilbake til det frigjorte Oslo.
Bygdø sykehjem, en avdeling under Ullevål sykehus flyttet inn i 1948. I 1961 overtok statens utdanningssenter for helsepersonell under ledelse av Karl Evang.
Kulturminne
Villa Grande er et kulturminne og har nummer 90331 i Riksantikvarens kulturminnebase.
Douglas B-23 Dragon
B-23 Dragon var en videreutvikling av den tidligere B-18 Bolo i et forsøk på å forbedre ytelsene til denne. Til tross for et mer aerodynamisk design og kraftigere motorer var ytelsene ikke tilstrekkelige for det amerikanske flyvåpenet. Flyet så derfor kun tjeneste en kort periode som patruljefly utenfor den amerikanske stillehavskysten før det ble satt til bruk som treningsfly til det ble pensjonert i november 1945.
12 B-23 Dragon ble konvertert til transportfly under betegnelsen C-67 i 1942, disse fikk betegnelsen UC-67 etter 1943.
Cozumel-grårev
Cozumel-grårev (Urocyon sp.), også kjent som dverggrårev og dvergtrerev, er en nyoppdaget (Cuarón m.fl., 2004) art i grårevslekten, som består av små revelignende canider i hundefamilien.
Beskrivelse
Cozumel-grårev, som har fått navn etter øya Cozumel i Karibien, på østkysten av Yucatán-halvøya sør i Mexico, har eller hadde en størrelse som utgjorde ca. 60–80 % av gråreven på fastlandet, men det er usikkert om den fortsatt eksisterer. Om den gjør det, så finnes det tre arter i denne slekten.
Arkeologiske beviser indikerer at Cozumel-gråreven har ekistert på øya minst siden Mayafolket ankom for mellom 500 og 1 500 år siden, trolig tidligere. Det eksisterer imidlertid ikke verken en taksonomisk eller morfologisk beskrivelse av arten, som savner de etterlatenheter som er nødvendig for å få dette gjort. De data som eksisterer baserer seg på 37 subfossile beinrester etter i alt 12 voksne individer som er funnet i forbindelse med utgravninger av bosetninger etter Mayafolket. Disse indikerer at arten er en dvergart (med en maksimal størrelse på 60-80 % av grårev). Estimater antyder at en differensiering mellom Cozumel-gråreven og grårev kan ha startet for mellom 1 000 og 130 000 år siden, noe som igjen antyder at denne arten har levd isolert fra denne i minimum 5 000–13 000 år (trolig mye lenger).
Annet
Cozumel-gråreven, eller dverggrårev og dvergtrerev som den også kan kalles, er fortsatt ikke vitenskapelig beskrevet. Derfor har den heller ikke blitt vurdert for IUCNs rødliste av SSC.
Tek.no
Tek.no (tidligere Hardware.no) er et norsk teknologinettsted. Nettsiden ble startet i 1998 da grunnleggeren Martin L. Wirak ønsket å lage en søkemotor for å finne laveste pris på produkter fra ulike nettbutikker. Etter hvert ble nettsidens innhold utvidet til å inkludere teknologinyheter og redaksjonelle tester av produkter.
I 2014 ble Hardware.no innlemmet i nettstedet Tek.no. I 2015 ble Tek.no solgt fra Amedia til Teknisk Ukeblad som solgte nettstedet videre til VG i 2017.
I dag
Tek.no er eid av VG, som igjen er eid av Schibsted. Tek.no tester og omtaler produkter fra ulike kategorier, som forbrukerelektronikk med fokus på mobiler, datamaskiner og lyd & bilde, samt elartikler for hus og hjem, elbil og friluftsliv. Nettstedet produserer også nyheter og guider. Nyhetssjef for Tek.no er Niklas Plikk.
Audiovisuelt.no
Audiovisuelt.no var et norsk nettsted om lyd- og bildeprodukter rettet mot forbrukermarkedet. Nettstedet gikk først på luften i desember 2008 som en forlengelse og videreføring av Kulturo.no, men ble relansert i september 2009 - da med en egen dedikert redaksjon. Audiovisuelt.no er en del av Tek.no-nettverket. Fagredaktør for Audiovisuelt.no var Håvard Røste, som startet opp i denne rollen for fullt fra og med september 2009.
Atle Sponberg
Atle Sponberg (født 17. oktober 1964) er en norsk klassisk fiolinist fra Gjøvik, kjent for sitt forhold til argentinsk tango.
Som meget ung var han i EBUs talentkonkurranse (1982). Han studerte i hovedstaden under Isaac Schuldman ved Norges musikkhøgskole og i Amsterdam med Herman Krebbers. Senere var han i Salzburg. I Det Norske Kammerorkester ble han 1. konsertmester under Iona Brown. Han er også konsertmester i Kringkastingsorkestret (ansatt 1996), der ble han årets utøver (2006). Sammen med Håkon Skogstad og Trondheimsolistene vant han Spellemannprisen 2021 i klassen klassisk for albumet Visions of Tango fra 2021.